Tamedyazt akken yebɣu yili txulef tira tamsarit, win yesefruyen ɣur-s tutlayt i yesseqdac temgarad ɣef tiyaḍ-niḍen. « Amedyaz mi ara yessefruy ɣur-s lxetyar ilmend n tutlayt yebɣa di tmedyazt-ines akken i as-yehwa »1 . Ulama yal amedyaz ɣur-s tulmisin icudden ɣer wayen yesefruy. « Amedyaz aqbayli yettidir deg tmetti i deg tettak azal neɣ tettεici d usefru daymi amedyaz yessexdam-it s waṭas »2 . « Amedyaz d amusnaw, d amdan idyettexlaqen tamusni deg tmetti s yisefra i ixeddem 3». Deg usefru llant tɣawsiwin ilaq ad tentibeddel umedyaz ilmend n talɣa, anamek .